ᱠᱷᱟᱜᱽᱲᱟᱪᱷᱚᱲᱤ ᱦᱚᱱᱚᱛ

ᱠᱷᱟᱜᱽᱲᱟᱪᱷᱚᱲᱤ ᱦᱚᱱᱚᱛ ᱵᱟᱝᱞᱟᱫᱮᱥ ᱨᱮᱭᱟᱜ ᱫᱟᱹᱠᱷᱤᱱ-ᱯᱩᱨᱩᱵᱽ ᱚᱱᱪᱚᱞ ᱨᱮ ᱢᱮᱱᱟᱜ-ᱟ᱾ ᱱᱚᱣᱟ ᱫᱚ ᱪᱚᱴᱴᱚᱜᱨᱟᱢ ᱠᱷᱚᱸᱰ ᱨᱮᱭᱟᱜ ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ ᱠᱟᱱᱟ᱾
ᱥᱩᱢᱩᱝ
ᱠᱷᱟᱜᱽᱨᱟᱪᱷᱚᱲᱤ ᱦᱚᱱᱚᱛ ᱨᱮᱭᱟᱜ ᱥᱩᱢᱩᱝ ᱫᱚ ᱒᱖᱙᱙.᱕᱖ ᱵᱚᱨᱜᱚ ᱠᱤᱞᱚᱢᱤᱴᱟᱹᱨ᱾
ᱦᱚᱲᱠᱚ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱞᱮᱠᱷᱟ ᱧᱟᱢ ᱦᱚᱲ ᱕,᱒᱕,᱖᱖᱔ ᱜᱚᱴᱟᱝ᱾ ᱱᱚᱣᱟ ᱛᱟᱞᱮᱨᱮ ᱠᱚᱲᱟ ᱒,᱗᱗,᱖᱑᱔ ᱜᱚᱴᱟᱝ, ᱠᱩᱲᱤ ᱒,᱔᱘,᱓᱕᱐ ᱜᱚᱴᱟᱝ᱾ ᱦᱚᱲ ᱠᱚᱣᱟᱜ ᱥᱟᱶᱜᱮ ᱯᱚᱨᱛᱤ ᱵᱚᱨᱜᱚ ᱠᱤᱞᱚᱢᱤᱴᱟᱹᱨ ᱨᱮ ᱑᱙᱕ ᱜᱚᱱ ᱠᱟᱛᱮᱜ ᱞᱮᱠᱟ᱾ ᱢᱮᱱᱟᱜ ᱠᱚ ᱦᱚᱲ ᱠᱷᱚᱱ ᱢᱩᱥᱞᱟᱹ ᱔᱓.᱕᱒%, ᱦᱤᱱᱫᱩ ᱑᱖.᱔᱓%, ᱵᱳᱫᱫᱷᱚ ᱓᱙.᱒᱘%, ᱟᱨ ᱤᱥᱟᱹᱭ ᱠᱚ ᱥᱟᱶ ᱮᱴᱟᱜ ᱫᱷᱚᱨᱚᱢ ᱨᱮᱱ ᱐.᱗᱗%᱾ ᱱᱚᱣᱟ ᱦᱚᱱᱚᱛ ᱨᱮ ᱪᱟᱠᱢᱟ, ᱢᱟᱨᱢᱟ, ᱛᱨᱤᱯᱩᱨᱟ ᱥᱟᱶ ᱟᱨᱦᱚᱸ ᱟᱭᱢᱟ ᱞᱮᱠᱟᱱ ᱟᱹᱫᱤᱵᱟᱥᱤ ᱜᱚᱥᱴᱤ ᱢᱮᱱᱟᱜ ᱠᱚᱣᱟ᱾
ᱱᱟᱜᱟᱢ
ᱨᱟᱡᱽᱫᱷᱟᱱᱤ ᱰᱷᱟᱠᱟ ᱠᱷᱚᱱ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱥᱟᱸᱜᱤᱧ  ᱒᱗᱐ ᱠᱤᱞᱚᱢᱤᱴᱟᱹᱨ ᱟᱨ ᱪᱚᱴᱴᱚᱜᱨᱟᱢ ᱦᱚᱱᱚᱛ ᱨᱮᱭᱟᱜ ᱥᱚᱫᱚᱨ ᱠᱷᱚᱱ ᱑᱑᱑ ᱠᱤᱞᱚᱢᱤᱴᱟᱹᱨ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱯᱩᱨᱩᱵᱽ ᱫᱚ ᱨᱟᱝᱜᱟᱢᱟᱴᱤ ᱦᱚᱱᱚᱛ, ᱫᱟᱹᱠᱷᱤᱱ ᱫᱚ ᱨᱟᱝᱜᱟᱢᱟᱴᱤ ᱦᱚᱱᱚᱛ ᱟᱨ ᱪᱚᱴᱴᱚᱜᱨᱟᱢ ᱦᱚᱱᱚᱛ, ᱯᱩᱪᱷᱤᱢ ᱫᱚ ᱪᱚᱴᱴᱚᱜᱨᱟᱢ ᱦᱚᱱᱚᱛ ᱟᱨ ᱥᱤᱧᱚᱛ ᱨᱮᱭᱟᱜ ᱛᱨᱤᱯᱩᱨᱟ ᱯᱚᱱᱚᱛ ᱟᱨ ᱩᱛᱟᱹᱨ ᱫᱚ ᱥᱤᱧᱚᱛ ᱨᱮᱭᱟᱜ ᱛᱨᱤᱯᱩᱨᱟ ᱯᱚᱱᱚᱛ ᱢᱮᱱᱟᱜ-ᱟ᱾
ᱥᱮᱫᱟᱭ ᱠᱟᱛᱷᱟ
ᱦᱩᱭᱟᱠᱟᱱ ᱠᱟᱛᱷᱟ
᱑᱘᱖᱐ ᱥᱮᱨᱢᱟ ᱒᱐ ᱡᱩᱱ ᱨᱟᱝᱜᱟᱢᱟᱴᱤ, ᱠᱷᱟᱜᱽᱨᱟᱪᱷᱚᱲᱤ, ᱵᱟᱱᱫᱚᱨᱵᱚᱱ ᱱᱚᱣᱟ ᱓ ᱟᱱᱟᱜ ᱚᱱᱪᱚᱞ ᱛᱮ ᱪᱚᱴᱴᱚᱜᱨᱟᱢ ᱦᱚᱱᱚᱛ ᱦᱩᱭᱞᱮᱱᱟ᱾ ᱦᱚᱱᱚᱛ ᱦᱩᱭ ᱞᱟᱦᱟᱨᱮ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱧᱩᱛᱩᱢ ᱫᱚ ᱠᱟᱨᱯᱟᱥ ᱢᱚᱦᱚᱞ ᱛᱟᱦᱮ ᱠᱟᱱᱟ᱾ ᱪᱚᱴᱴᱚᱜᱨᱟᱢ ᱦᱚᱱᱚᱛ ᱠᱷᱚᱱ ᱑᱙᱘᱑ ᱥᱮᱨᱢᱟ ᱨᱮ ᱵᱟᱱᱫᱚᱨᱵᱚᱱ ᱟᱨ ᱑᱙᱘᱓ ᱥᱮᱨᱢᱟ ᱨᱮ ᱠᱷᱟᱜᱽᱨᱟᱪᱷᱚᱲᱤ ᱟᱞᱫᱟ ᱢᱤᱴᱴᱟᱝ ᱠᱟᱛᱮᱜ ᱦᱚᱱᱚᱛ ᱠᱚ ᱛᱮᱭᱟᱨ ᱠᱮᱫᱟ᱾ 
ᱧᱩᱛᱩᱢᱟᱱ ᱠᱟᱛᱷᱟ
ᱠᱷᱟᱜᱽᱨᱟᱪᱷᱚᱲᱤ ᱫᱚ ᱢᱤᱫ ᱜᱟᱰᱟ ᱨᱮᱭᱟᱜ ᱧᱩᱛᱩᱢ ᱠᱟᱱᱟ᱾ ᱜᱟᱰᱟ ᱟᱲᱮ ᱨᱮᱭᱟᱜ ᱠᱷᱟᱜᱽᱲᱟ ᱜᱟᱡᱟᱲ ᱥᱟᱯᱟ ᱠᱟᱛᱮᱜ ᱦᱚᱲ ᱛᱟᱦᱮᱱ ᱡᱟᱜᱟ ᱦᱩᱭᱟᱠᱟᱱᱟ᱾ ᱟᱨ ᱩᱱᱠᱷᱚᱱᱱ ᱜᱮ ᱠᱷᱟᱜᱽᱨᱟᱪᱷᱚᱲᱤ ᱧᱩᱛᱩᱢ ᱛᱮ ᱪᱤᱱᱦᱟᱹ ᱜᱮᱫᱟᱠᱚ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱠᱷᱟᱜᱽᱨᱟᱪᱷᱚᱲᱤ ᱦᱚᱱᱚᱛ ᱫᱚ ᱙ ᱜᱚᱴᱟᱝ ᱩᱯᱚᱡᱮᱞᱟ, ᱙ ᱜᱚᱴᱟᱝ ᱛᱷᱟᱱᱟ, ᱓ ᱜᱚᱴᱟᱝ ᱯᱳᱣᱨᱚᱥᱚᱵᱷᱟ, ᱓᱗ ᱜᱚᱴᱟᱝ ᱤᱭᱩᱱᱤᱭᱚᱱ, ᱑᱒᱑ ᱜᱚᱴᱟᱝ ᱢᱳᱣᱡᱟ, ᱑᱓᱘᱘ ᱜᱚᱴᱟᱝ ᱟᱛᱚ ᱟᱨ ᱑ ᱜᱚᱴᱟᱝ ᱟᱥᱚᱱ ᱱᱤᱭᱟᱹᱛᱮ ᱦᱩᱭᱟᱠᱟᱱᱟ᱾
ᱩᱯᱚᱡᱮᱞᱟᱠᱚ
ᱠᱷᱟᱜᱽᱨᱟᱪᱷᱚᱲᱤ ᱦᱚᱱᱚᱛ ᱨᱮ ᱙ ᱜᱚᱴᱟᱝ ᱩᱯᱚᱡᱮᱞᱟ ᱢᱮᱱᱟᱜ-ᱟ᱾ ᱚᱱᱟᱫᱚ ᱦᱩᱭᱩᱜ ᱠᱟᱱᱟ ᱺ
 ᱫᱤᱜᱷᱤᱢᱟᱞᱟ ᱩᱯᱚᱡᱮᱞᱟ
 ᱠᱷᱟᱜᱽᱨᱟᱪᱷᱚᱲᱤ ᱥᱚᱫᱚᱨ ᱩᱯᱚᱡᱮᱞᱟ
 ᱞᱚᱠᱷᱤᱪᱷᱚᱲᱤ ᱩᱯᱚᱡᱮᱞᱟ
 ᱢᱚᱦᱟᱞᱪᱷᱚᱲᱤ ᱩᱯᱚᱡᱮᱞᱟ
 ᱢᱟᱱᱤᱠᱪᱷᱚᱲᱤ ᱩᱯᱚᱡᱮᱞᱟ
 ᱢᱟᱴᱤᱨᱟᱝᱜᱟ ᱩᱯᱚᱡᱮᱞᱟ
 ᱯᱟᱱᱪᱷᱚᱲᱤ ᱩᱯᱚᱡᱮᱞᱟ
 ᱨᱟᱢᱜᱚᱲ ᱩᱯᱚᱡᱮᱞᱟ
 ᱜᱩᱭᱢᱟᱨᱟ ᱩᱯᱚᱡᱮᱞᱟ

ᱥᱚᱝᱥᱚᱫ ᱟᱥᱚᱱᱠᱚ
ᱜᱟᱰᱟᱠᱚ
ᱠᱷᱟᱜᱽᱨᱟᱪᱷᱚᱲᱤ ᱦᱚᱱᱚᱛ ᱨᱮ ᱓ ᱜᱚᱴᱟᱝ ᱯᱚᱨᱫᱷᱟᱱ ᱜᱟᱰᱟ ᱢᱮᱱᱟᱜ-ᱟ, ᱚᱱᱟ ᱫᱚ ᱢᱟᱭᱱᱤ ᱜᱟᱰᱟ, ᱪᱮᱸᱜᱤ ᱜᱟᱰᱟ, ᱟᱨ ᱯᱷᱮᱱᱤ ᱜᱟᱰᱟ

ᱟᱨᱦᱚᱸ ᱧᱮᱞ
ᱪᱚᱴᱴᱚᱜᱨᱟᱢ ᱠᱷᱚᱸᱰ
ᱵᱟᱝᱞᱟᱫᱮᱥ ᱨᱮᱭᱟᱜ ᱦᱚᱱᱚᱛᱠᱚ
ᱵᱟᱦᱨᱮ ᱡᱚᱱᱚᱲ

ᱥᱟ.ᱠᱷᱭᱟ.ᱛ

.
Category:Districts of Chittagong Division
Category:Districts of Bangladesh
Category:Chittagong Hill Tracts conflict